stanford-oval/wikipedia huggingface dataset:
ไทรทัน (ดาวบริวาร)
แหล่งข้อมูลอื่น

ไทรทัน เก็บถาวร 2011-02-19 ที่ เวย์แบ็กแมชชีน จาก โครงการสำรวจระบบสุริยะขององค์การนาซา
| ด ค กดาวเนปจูน |
| --- | --- | --- |
| ลักษณะทางกายภาพ |  วงแหวน  ดาวบริวาร  |  |
| ดาวบริวารขนาดใหญ่ |  เนแอด  ทาแลสซา  ดิสพีนา  แกลาเทีย  ลาริสซา  S/2004 N 1  โพรเทียส  ไทรทัน  นีรีด  แฮลิมีดี  เซโอ  เลโอเมเดีย  แซมาที  นีโซ  |  |
| การสำรวจ |  วอยเอจเจอร์ 2  Mariner Mark II  วงโคจรดาวเนปจูน  |  |
| ผู้ค้นพบ |  John Couch Adams  Johann Gottfried Galle  Heinrich Louis d'Arrest  William Lassell  Urbain Le Verrier  |  |
| โทรจัน |  2001 QR322  2004 KV18  2004 UP10  2005 TN53  2005 TO74  2006 RJ103  2007 VL305  2008 LC18  |  |
| อื่น ๆ |  Neptune-crossing minor planets  Neptune (mythology)  Neptune in fiction  |  |
  หมวดหมู่   สถานีย่อย   หมวดหมู่คอมมอนส์ 
| ด ค กดาวบริวารของดาวเนปจูน |
| --- | --- |
เรียงตามระยะห่างจากดาวเนปจูนออกไป
 เนแอด  ทาแลสซา  ดิสพีนา  แกลาเทีย  ลาริสซา  S/2004 N 1  โพรเทียส  ไทรทัน  นีรีด  แฮลิมีดี  เซโอ  เลโอเมเดีย  แซมาที  นีโซ 
 ดาวเคราะห์น้อยโทรจันดาวเนปจูน  วงแหวนของดาวเนปจูน
ไทยแลนด์ยูธลีก ฤดูกาล 2559

| --- | --- |

ฤดูกาล: 2559
2560 → 
ไทยแลนด์ยูธลีก ฤดูกาล 2559 (อังกฤษ: Thailand Youth league 2016) เป็นการแข่งขัน ฟุตบอลลีกเยาวชนแห่งชาติ ครั้งแรกของประเทศไทย ภายใต้การดูแลของ 
การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย 
โดยเป็นหนึ่งในโครงการ "สานฝันฟุตบอลไทยไปฟุตบอลโลก"
ในฤดูกาล 2559 ได้มีการแข่งขันทั้งหมด 4 รุ่น ได้แก่ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันตก,โซนตะวันออกเฉียงเหนือ,โซนตะวันออก,โซนกลาง,โซนกรุงเทพ-ปริมณฑล,โซนกรุงเทพตะวันออก และโซนใต้
ผู้ชนะเลิศรอบลีกโซนฤดูกาล 2559

| โซน | รุ่นอายุไม่เกิน 13 ปี | รุ่นอายุไม่เกิน 15 ปี | รุ่นอายุไม่เกิน 17 ปี | รุ่นอายุไม่เกิน 19 ปี |
| --- | --- | --- | --- | --- |
| ภาคเหนือ | เชียงราย ยูไนเต็ด | เชียงราย ยูไนเต็ด | นครสวรรค์ เอฟซี | เชียงราย ยูไนเต็ด |
| ภาคตะวันออกเฉียงเหนือ | บุรีรัมย์ ยูไนเต็ด | บุรีรัมย์ ยูไนเต็ด | ขอนแก่น ยูไนเต็ด | บุรีรัมย์ ยูไนเต็ด |
| ภาคตะวันออก | พีทีที ระยอง | ชลบุรี เอฟซี | ชลบุรี เอฟซี | ชลบุรี เอฟซี |
| กรุงเทพฯและตะวันออก | มหาวิทยาลัยเกษมบัณฑิต | บ้านบึง ยูไนเต็ด | ซูเปอร์พาวเวอร์สมุทรปราการ | พานทอง เอฟซี |
กรุงเทพและปริมณฑล: อัสสัมชัญยูไนเต็ด
| ภาคกลาง | อยุธยา วอริเออร์ | เกร็กคู ลูกทัพฟ้า | นครปฐม ยูไนเต็ด | อ่างทอง เอฟซี |
| ตะวันตก | เมืองทองยูไนเต็ด | เมืองทองยูไนเต็ด | เมืองทองยูไนเต็ด | สมาคมกีฬาจังหวัดราชบุรี |
| ภาคใต้ | สมาคมกีฬาจังหวัดสงขลา | สมาคมกีฬาจังหวัดสุราษฎร์ธานี | สมาคมกีฬาจังหวัดสงขลา | กระบี่ เอฟซี |
ผู้ชนะเลิศรอบแชมเปี้ยนชิพ

| ฤดูกาล | รุ่น | ชนะเลิศ | รองชนะเลิศ |
| --- | --- | --- | --- |
| 2559 | U13 | บุรีรัมย์ ยูไนเต็ด | อัสสัมชัญ ยูไนเต็ด |
| 2559 | U15 | บุรีรัมย์ ยูไนเต็ด | บ้านบึง ยูไนเต็ด |
| 2559 | U17 | อัสสัมชัญ ยูไนเต็ด | ชลบุรี เอฟซี |
| 2559 | U19 | ชลบุรี เอฟซี | อัสสัมชัญ ยูไนเต็ด |
ตำแหน่งดาวซัลโวและผู้เล่นทรงคุณค่า

| ฤดูกาล | รุ่น | ผู้เล่นทรงคุณค่า | ผู้ทำประตูสูงสุดรอบแชมป์เปี้ยนชิพ |
| --- | --- | --- | --- |
| 2559 | U13 | ภาณุวิชญ์ ศิลาพงษ์ | เมธี ล้อมพิลา (8 ประตู) |
| 2559 | U15 | ศุภณัฏฐ์ เหมือนตา | ปิยะรักษ์ กวางแก้ว(9 ประตู) |
| 2559 | U17 | นนทัช ชุมจินดา | พิทักษ์ พาภิรมย์(7 ประตู) |
| 2559 | U19 | เสฎฐวุฒิ วงศ์สาย | เสฎฐวุฒิ วงศ์สาย(10 ประตู) |
ไทม์สแควร์

| ไทม์สแควร์ |
| --- | --- |
ย่านในแมนแฮตตัน

   ทางใต้ (บน) และทางเหนือ (ล่าง)
สมญา: The Center of the Universe The Crossroads of the World The Great White Way The Heart of the World
thที่ตั้งในนครนิวยอร์ก รัฐนิวยอร์ก
พิกัด: 40°45′25″N 73°59′10″W﻿ / ﻿40.757°N 73.986°W﻿ / 40.757; -73.986
ประเทศ: สหรัฐ
รัฐ:  รัฐนิวยอร์ก
นคร: นิวยอร์ก
โบโรฮ์: แมนแฮตตัน
ชุมชน: แมนแฮตตัน 5
ศูนย์กลางเศรษฐกิจ และความบันเทิงของโลก
ไทม์สแควร์ (อังกฤษ: Times Square) เป็นจุดตัดสำคัญของถนนใน แมนฮัตตัน นครนิวยอร์ก โดยเป็นจุดตัดของถนนบรอดเวย์ กับ ถนนเซเวนท์ เอเวนิว อีกทั้งยังเป็นจุดที่อยู่ระหว่าง ถนนเวสต์ โฟตี เซเคอนด์  สตรีท กับ ถนนเวสต์ โฟตี เซเวนท์ สตรีท ซึ่งไทม์สแควร์ทอดตัวยาวอยู่บนพื้นที่ในบล็อกระหว่างถนนซิกท์  เอเวนิว กับ ถนนเอกท์ เอเวนิว ในความยาวแนวตะวันออก - ตะวันตก และอยู่บนพื้นที่ระหว่างถนนเวสต์ โฟตีท์ สตรีท กับ ถนนเวสต์ ฟิฟท์ตี เทิร์ด สตรีท ในแนวเหนือ - ใต้ โดยไทมสแควร์เองได้กลายเป็นจุดสำคัญจุดหนึ่งบนฝั่งตะวันตกของย่านธุรกิจการค้าในเขตมิดทาวน์ แมนฮัตตัน
เดิมทีในอดีตไทม์สแควร์มีชื่อว่า ลองแกร์ สแควร์ โดยภายหลังได้เปลี่ยนชื่อเป็น ไทม์สแควร์ ภายหลังจากที่ได้มีการก่อสร้างตึกไทม์ (ปัจจุบัน:ตึกวันไทม์สแควร์) แล้วเสร็จ ซึ่งเป็นที่ตั้งสำนักงานใหญ่ของหนังสือพิมพ์ เดอะนิวยอร์กไทมส์ ในเดือนเมษายน ค.ศ. 1904 ไทม์สแควร์ได้กลายสถานะเป็นสถานที่ที่สำคัญของโลกและได้กลายเป็นสัญลักษณ์ของนครนิวยอร์ก ซึ่งเป็นผลมาจากที่ไทม์สแควร์เป็นสถานที่ที่ดูทันสมัย ล้ำยุค เพราะมีจอโฆษณาขนาดใหญ่มากมายติดอยู่ตามบริเวณโดยรอบ นอกจากนี้ไทม์สแควร์ ยังเป็นจุดปลายสุดทางฝั่งตะวันออกของ ลินคอล์น ไฮเวย์ หรือ ทางหลวงลินคอล์น อันเป็นทางหลวงสายแรกที่ตัดผ่านสหรัฐอเมริกา
บริเวณโดยรอบ
ประวัติศาสตร์

ในอดีตทั้งก่อนและหลังการปฏิวัติสหรัฐอเมริกา ที่ดินบริเวณนี้เป็นของ จอห์น โมริน สก็อตต์ นายทหารอาสาทั่วไปของนิวยอร์ก และยังเป็นผู้ให้การรับใช้จอร์จ วอชิงตัน คฤหาสน์ของสก็อตต์ตั้งอยู่ในบริเวณที่ปัจจุบันคือถนนโฟร์ตี เทิร์ด สตรีท ซึ่งคฟหาสน์ของเขารายล้อมไปด้วยเขตชนบทของนิวยอร์กที่ใช้ในการทำการเกษตรและการเลี้ยงม้า ในช่วงครึ่งแรกของคริสต์ศตวรรษที่ 19 มันกลายเป็นกิจการที่สำคัญของสก็อตต์และเหมือนกับว่าเค้าได้รับโชคลาภจากการขายคฤหาสน์ให้กับโรงแรม และจากการที่นครนิวยอร์กในขณะนั้นเจริญเติบโตในทุกๆด้านอย่างรวดเร็ว ทำให้ความเจริญได้เข้ามายังแถบนี้และเริ่มมีประชากรหนาแน่นขึ้นเรื่อยๆ
ในปี ค.ศ. 1904 เจ้าของกิจการหนังสือพิมพ์ เดอะนิวยอร์กไทมส์ อดอล์ฟ เอส ออชส์ ได้ย้ายสำนักงานของหนังสือพิมพ์ เดอะนิวยอร์กไทมส์ มาอยู่ที่บริเวณแห่งนี้ เขาได้ทำการชักชวนให้ จอร์จ บี แมคเคลนลัน จูเนียร์ นายกเทศมนตรีแห่งนครนิวยอร์ก ทำการก่อสร้างสถานีรถไฟใต้ดินของนครนิวยอร์กตรงบริเวณนี้ และบริเวณนี้ก็เปลี่ยนชื่อเป็น ไทม์สแควร์ ในวันที่ 8 เมษายน ค.ศ. 1904 และแค่สามสัปดาห์หลังจากนั้น สิ่งโฆษณาที่ใช้ไฟฟ้าอันแรกก็ถูกติดตั้งขึ้นตรงธนาคารบริเวณหัวมุมถนนโฟร์ตี ซิกซ์ สตรีท กับ ถนนบรอดเวย์
หนังสือพิมพ์ เดอะนิวยอร์กไทมส์ ได้ขยายสำนักงานจำนวนมากมายออกไปตลอดถนนบรอดเวย์ ในปี ค.ศ. 1913 ซึ่งอาคารที่มีชื่อเสียงในปัจจุบันรู้จักทั่วไปกันในนาม ตึกวันไทม์สแควร์ ที่ซึ่งเป็นที่ที่ "ลูกบอล" ตกลงมาจาก "ดาดฟ้า" ของตึกทุกๆ ปีของเทศกาลวันขึ้นปีใหม่ ในขณะที่มหานครนิวยอร์กยังคงเติบโตไปเรื่อยๆ ไทม์สแควร์เองก็เจริญเติบโตอย่างรวดเร็วในทุกๆด้านและการเป็นจุดศูนย์กลางของวัฒนธรรมอันหลากหลายและเต็มไปด้วยโรงละคร โรงภาพยนตร์ และสถานที่จัดแสดงดนตรี ดังคำกล่าวของ เจมส์ ทรับ นักเขียนของเดอะไทม์แมกกาซีน ที่ว่า
ไทม์สแควร์ได้กลายเป็นอาโกร่าของนิวยอร์กอย่างรวดเร็ว, สถานที่ที่ซึ่งรวบรวมเอาทั้งการรอคอยเทศกาลอันยิ่งใหญ่และทั้งการเฉลิมฉลองกับมันอย่างยิ่งใหญ่ ไม่ว่าจะเป็นเวิร์ลซีรีส์หรือการเลือกตั้งว่าที่ประธานาธิบดีแห่งสหรัฐอเมริกา
(อาโกร่า ภาษากรีก: หมายถึงสถานที่ที่มีการชุมนุม การค้าขายและการพบปะขนาดใหญ่ของกรีกโบราณ)
เทศกาลวันขึ้นปีใหม่

ไทม์สแควร์คือสถานที่จัดงานนับถอยหลังสู่ปีใหม่ที่โด่งดังไปทั่วโลก โดยในคืนวันที่ 31 ธันวาคม ของทุกปีจะมีลูกบอลหล่นลงมาจากอาคารวันไทม์สแควร์ เทศกาลนี้ถูกจัดขึ้นครั้งแรกในวันที่ 31 ธันวาคม ค.ศ. 1907 นับแต่นั้นเป็นต้นมาไทม์สแควร์ได้กลายเป็นสถานที่หลักในการนับถอยหลังสู่ปีใหม่ของนครนิวยอร์ก ซึ่งในคืนนั้นเองผู้คนหลายหมื่นคนจะมารวมตัวกันที่นี่เพื่อชมลูกบอลวอเทอร์ฟอร์ดคริสทัลถูกหย่อนลงมาจากยอดอาคาร (โดยลูกบอลจะถูกหย่อนลงมาช้า ๆ แต่จะไม่ตกถึงพื้นตามที่หลายคนเข้าใจ) ลูกบอลยักษ์นี้มาแทนที่การแสดงพลุดอกไม้ไฟอันฟุ่มเฟือยในคืนก่อนวันปีใหม่ที่เคยถูกจัดในช่วงปี ค.ศ. 1904 - ค.ศ. 1906 ในช่วงสงครามโลกครั้งที่สอง เทศกาลนี้ถูกระงับชั่วคราวและแทนที่ด้วยการสั่นระฆังตามโบสถ์แทน เนื่องจากทางรัฐบาลต้องการให้ทุกหนแห่งในนิวยอร์กดับไฟมืดลงเพื่ออำพรางตัวเมืองให้พ้นจากการทิ้งระเบิดของฝ่ายเยอรมัน อย่างไรก็ตามหลังจากช่วงสงครามเทศกาลนี้ก็จัดขึ้นตามเดิม ปัจจุบันการนับถอยหลังสู่ปีใหม่และไทม์สแควร์ได้สรรค์สร้างวัฒนธรรมการฉลองปีใหม่ที่เป็นเอกลักษณ์และดึงดูดสายตาจากคนทั่วโลก ส่วนลูกบอลที่ใช้ได้มีการปรับปรุงและเปลี่ยนแปลงไปตามกาลเวลาซึ่งปัจจุบันกลายเป็นลูกบอลที่ติดด้วยแสงไฟแอลอีดี ลูกบอลแอลอีดีนี้ถูกใช้ครั้งแรกในวันที่ 31 ธันวาคม ค.ศ. 2007 และในปีถัดมาในการขึ้นปีใหม่ ค.ศ. 2009 ลูกบอลแอลอีดีถูกทำให้ใหญ่ขึ้นและใช้รูปแบบนี้ถาวร และยังใช้ในเทศกาลอื่น ๆ เช่นวันวาเลนไทน์หรือวันฮาโลวีน ในวันที่ 31 ธันวาคม ค.ศ. 1999 ซึ่งเป็นการสิ้นสุดสหัสวรรษที่ 20 มีรายงานว่าการนับถอยหลังเข้าสู่สหัสวรรษใหม่ที่ไทม์สแควร์ทำให้ผู้คนล้นไทม์สแควร์ ประมาณกันว่าน่าจะมีคนมาร่วมงานกันถึง 2 ล้านคน มากที่สุดเป็นประวัติการณ์นับตั้งแต่วันสิ้นสุดสงครามโลกครั้งที่สองในปี ค.ศ. 1945
ไทม์สแควร์ในปัจจุบัน

โรงละครบรอดเวย์และป้ายโฆษณาแอนิเมชั่นที่มีแสงไฟนีออนและจอแอลอีดีรายล้อมไทม์สแควร์ เป็นอีกภาพลักษณ์หนึ่งของมหานครนิวยอร์กที่ติดตาผู้คนไปทั่วโลก อีกทั้งยังเป็นสัญลักษณ์ที่โดดเด่นของชีวิตเมืองบนเกาะแมนฮัตตัน และไทม์สแควร์ยังเป็นพื้นที่เพียงแห่งเดียวที่กฎหมายกำหนดว่าเจ้าของตึกบริเวณนั้นจำเป็นต้องติดตั้งป้ายโฆษณาส่องสว่าง ซึ่งจากการติดตั้งป้ายโฆษณาส่องสว่างจำนวนมากมายเหล่านี้ยังเป็นคู่แข่งที่สำคัญของลาสเวกัส และมีการเรียกป้ายนี้อย่างเป็นทางการว่า "สเปคเทคิวลาร์" (อังกฤษ: spectacular ซึ่งแปลว่า "น่าตื่นเต้น") ส่วนป้ายที่มีขนาดใหญ่ที่สุดเรียกว่า "จัมโบตรอน" (อังกฤษ: JumboTron) ชิ้นที่มีชื่อเสียงได้แก่ ป้ายของโตชิบา, แถบป้ายตัวอักษร 6 แถบของสถานีโทรทัศน์เอบีซี และป้ายจอภาพขนาด 7 ชั้นของแนสแดก เป็นต้น
วันที่ 26 กุมภาพันธ์ ค.ศ. 2009 นายกเทศมนตรีไมเคิล บลูมเบิร์ก ประกาศว่าจะมีการจัดช่องการจราจรใหม่ตลอดแนวถนนบรอดเวย์และแนวถนนโฟร์ตีเซเคินด์สตรีทถึงถนนโฟร์ตีเซเวนสตรีท ซึ่งจะมีการสร้างลานคนเดินอย่างน้อยภายในสิ้นปีเพื่อนเป็นการทดลอง และทำเช่นเดียวกันนี้กับถนนเทอร์ตีทรีถึงถนนเทอร์ตีฟิฟต์เป้าหมายเพื่อลดปัญหาความแออีดของการจราจรที่ติดขัดอย่างรุนแรง นอกจากนี้นายกเทศมนตรีไมเคิลยังกล่าวอีกว่าจะสามารถช่วยลดอุบัติเหตุที่เกิดขึ้นกับคนเดินถนนและช่วยลดมลพิษทางอากาศจากความแออัดของการจราจร
วันที่ 1 พฤษภาคม ค.ศ. 2010 ประชาชนในไทม์สแควร์ระหว่างถนนโฟร์ตีทรีสตรีทถึงถนนโฟร์ตีซิกซ์สตรีทถูกสั่งให้อพยพเนื่องจากการค้นพบคาร์บอมบ์ รถคันดังกล่าวเป็นรถยนต์นิสสันรุ่นแพทไฟน์เดอร์สีเข้มและมีควันออกมาจากตัวรถ รถคันดังกล่าวถูกจอดไว้บริเวณระหว่างโฟร์ตีไฟว์เอเวนิวกับเซเวนเอเวนิว หน่วยเก็บกู้วัตถุระเบิดของทหารปรากฏตัวขึ้น แต่สำนักความมั่นคงแห่งมาตุภูมิสหรัฐฯ ไม่ได้พิจารณาเหตุการณ์ครั้งนี้ว่าเป็นการก่อการร้าย หลังจากนั้นไม่นานเกิดแสงไฟวูบวาบขึ้นและมีระเบิดย่อม ๆ ระเบิดออก ภายหลังจากการสืบสวนตำรวจพบว่าระเบิดทั้งหมดไม่ทำงานแต่ก็ยังไม่สามารถจับกุมผู้ก่อเหตุครั้งนี้ได้
ภาพมุมกว้าง

ลูกบอลแอลอีดี
พิพิธภัณฑ์หุ่นขี้ผึ้งมาดามทุสโซและพิพิธภัณฑ์ริปลีย์ เชื่อหรือไม่
ไทรเบกา

| ไทรเบกา |
| --- | --- |
ย่านในแมนแฮตตัน
ถนนฮัตสันที่ไทรเบกา
thที่ตั้งในนครนิวยอร์ก
พิกัด: 40°43′05″N 74°00′29″W﻿ / ﻿40.718°N 74.008°W﻿ / 40.718; -74.008
ประเทศ:  สหรัฐ
รัฐ:  รัฐนิวยอร์ก
นคร: นิวยอร์ก
บะระ: แมนแฮตตัน
Community District: แมนแฮตตัน 1
พื้นที่
 • ทั้งหมด: 0.86 ตร.กม. (0.333 ตร.ไมล์)
ประชากร (2016)
 • ทั้งหมด: 17,362 คน
 • ความหนาแน่น: 20,000 คน/ตร.กม. (52,000 คน/ตร.ไมล์)
เศรษฐกิจ
 • รายได้เฉลี่ย: 196,692 ดอลลาร์สหรัฐ
รหัส ZIP: 10007, 10013
รหัสพื้นที่: 212, 332, 646, และ 917
ไทรเบกา (อังกฤษ: TriBeCa, /traɪˈbɛkə/; ย่อมาจาก "Triangle Below Canal Street") เป็นย่านหนึ่งบนเกาะแมนฮัตตันในมหานครนิวยอร์ก ตั้งอยู่ไม่ไกลจากไชน่าทาวน์ โซโห หรือลิตเติ้ลอิตาลี จากเหนือจรดใต้อยู่ระหว่างถนนแชมเบอรส์ จนถึงถนนคาแนล และด้านตะวันตกจรดตะวันออกอยู่ระหว่างแม่น้ำฮัดสันถึงถนนบรอดเวย์
ไทรเบกาเป็นย่านอุตสาหกรรมอาหารมาก่อน จนใน ค.ศ. 1995 สภาเมืองอนุมัติให้ดัดแปลงตึกบริเวณนี้เพื่อประโยชน์ด้านที่พักอาศัย ธุรกิจ และศิลปะได้ อาคารเก็บสินค้าจำนวนมากจึงถูกเปลี่ยนเป็นบ้านแบบลอฟต์ ซึ่งก็มีคนดังหลายคนอาศัยอย่างเช่น เมอรีล สตรีพ, กวินเน็ธ พัลโทรว์, มารายห์ แครี และ เอ็ม ไนต์ ชยามาลอน ผู้กำกับ ปัจจุบันไทรเบค่ามีทั้งร้านค้าและภัตตาคารหรู
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
ไทม์ลาย

| ไทม์ลาย Timelie |
| --- | --- |

ผู้พัฒนา: Urnique Studio
ผู้จัดจำหน่าย: Urnique Studio, Milk Bottle Studio
กำกับ: ปริเมธ วงศ์สัตยนนท์
ออกแบบ: พงศธร สันติวัฒนกุล
ศิลปิน: คามิน กลยุทธสกุล
แต่งเพลง: พงศธร โปสายานนท์, Angel Ignace, เจษฎา ตรีรุ่งกิจ
เครื่องเล่น: ไมโครซอฟท์ วินโดวส์, แมคโอเอส
วางจำหน่าย: ไมโครซอฟท์ วินโดวส์ 21 พฤษภาคม 2563 แมคโอเอส 23 มิถุนายน 2563
แนว: แก้ไขปริศนา, ซ่อนเร้น
รูปแบบ: ผู้เล่นเดี่ยว
ไทม์ลาย (อังกฤษ: Timelie) เป็นเกมแนวแก้ไขปริศนา จากค่ายเกมสัญชาติไทย Urnique Studio โดยเกมจะให้เรารับบทเป็นหญิงสาวที่ตื่นขึ้นมาในห้องทดลองลึกลับแห่งหนึ่ง แล้วต้องการหนีเอาตัวรอดจากสถานที่แห่งนี้ ซึ่งเต็มไปด้วยหุ่นยนต์เฝ้ายาม โดยระหว่างทางเธอจะได้รับพลัง ซึ่งทำให้เธอสามารถควบคุมกาลเวลาภายในโลกของเกมได้ นอกจากนี้ ตัวเกมยังให้เราควบคุมตัวละครแมว ซึ่งคอยให้ช่วยหญิงสาวแก้ไขปริศนาและหลบหนีจากหุ่นยนต์เฝ้ายามอีกด้วยอีกด้วย โดยเกมใช้ระบบการควบคุมเวลาเป็นหัวใจหลักในการแก้ไขปริศนาและหลบหนีจากศัตรู
เกมเพลย์

ผู้เล่นจะมีหน้าที่ควบคุมหญิงสาวและแมวในการแก้ไขปริศนาต่าง ๆ ภายในเกม โดยหัวใจหลักของเกมนี้คือระบบควบคุมเวลา ที่เป็นแถบเส้นเวลา (timeline) มีลักษณะเหมือนแถบคุมคุมเครื่องเล่นมัลติมีเดีย ทำให้สามารถเลื่อนไปดูเหตุการณ์ในอนาคต เพื่อดูทิศทางการเคลื่อนที่ของศัตรู หรือดูผลการกระทำของตัวละครของเรา หรือย้อนเวลาไปยังจุดเริ่มต้นเมื่อเห็นว่าการกระทำของเรานั้นไม่ถูกต้อง หรือถูกศัตรูโจมตี สำหรับเกมนี้ จะไม่มีฉากเกมโอเวอร์ (game over) เหมือนเกมทั่วไป แต่ตัวเกมจะหยุดเวลาอยู่ ณ จุดนั้น ทำให้เราจำเป็นต้องเลื่อนแถบเวลาเพื่อย้อนกลับไปยังจุดตั้งต้นที่เหมาะสมในเวลาก่อนหน้านั้น
การควบคุมตัวละครนั้น ใช้การคลิกหรือลากเมาส์ไปบนพื้นที่มีการแบ่งเป็นตารางไว้ เพื่อให้ตัวละครเคลื่อนที่ โดยเราจะต้องเลือกควบคุมตัวละครทั้งสองตัว เพื่อให้แก้ไขปริศนาภายในเกมและออกจากแผนที่ภายในเกมได้ครบทั้งสองตัว นอกจากการควบคุมเวลาโดยใช้แถบเวลาแล้ว เราจะต้องทำการเก็บพลังเฉพาะ เพื่อที่จะทำการซ่อมทางเดินให้เราสามารถผ่านบริเวณนั้นไปได้ สำหรับในส่วนของตัวละครแมว เราสามารถควบคุมให้ช่วยกดปุ่มบางอย่างที่อยู่บนพื้น และช่วยหลอกล่อศัตรูให้พ้นไปจากเส้นทางของเราได้ นอกจากนี้ แมวยังสามารถเดินลอดช่องระบายอากาศแคบๆภายในเกม ซึ่งตัวละครหญิงสาวไม่สามารถทำได้อีกด้วย โดยเราจะต้องหลบสายตาจากศัตรูภายในเกม ระวังไม่ให้ศัตรูเห็น หรือทำการขังศัตรูไว้ในห้องๆหนึ่ง สำหรับศัตรูนั้น จะมีระยะการมองเห็น ทำให้เราสามารถกะระยะในการเดินตามหรือหามุมที่หลบสายตาของศัตรูเพื่อไม่ให้ถูกเห็นได้ นอกจากนี้ในบางฉากจะมีการทำลายฉากไปเรื่อย ๆ ระหว่างที่เวลากำลังเดินอยู่ ทำให้ผู้เล่นจำเป็นต้องหาวิธีผ่านพื้นที่นั้นๆไปให้เราที่สุดก่อนที่ฉากจะทำลายถึงตัวผู้เล่น
นอกจากการแก้ปริศนาเพื่อหลบหนีออกจากพื้นที่แล้ว ตัวเกมเองยังมีการเก็บรีลิก ซึ่งต้องทำตามเงื่อนไขบางอย่างของเกม ซึ่งไม่มีการบอกไว้ มีเพียงแต่ไฟบอกสถานะรีลิก ซึ่งจะสว่างเมื่อเรายังอยู่ในเงื่อนไขของการเก็บ และดับลงเมื่อการกระทำของเราไม่อยู่ในเงื่อนไขของการเก็บรีลิก แต่รีลิกนั้น เป็นเพียงแค่ทางเลือก ซึ่งไม่ส่งผลกับเนื้อหาและการจบฉาก และเราสามารถย้อนกลับไปเก็บรีลิกอีกครั้งได้ แต่การเก็บรีลิกจนครบนั้น ทำให้สามารถปลดล็อกฉากจบลับได้
ดนตรีประกอบ

ดนตรีบรรเลง (soundtrack) ได้รับการประพันธ์โดยพงศธร โปสายานนท์[ต้องการแหล่งอ้างอิงดีกว่านี้] เป็นนักประพันธ์เพลงชาวไทย ผู้ทำเพลงประกอบภาพยนตร์และสื่อ สำหรับในด้านเสียงประกอบนั้นประพันธ์โดย Angel Ignace นักออกแบบเสียงและอาจารย์สอนการออกแบบเสียงชาวฝรั่งเศส และเพลงโปรโมตเกมที่มีชื่อว่า ไม่มีนิรันดร์สุดท้าย (ภาษาอังกฤษ: No Last Eternity) ได้รับการแต่งโดยเจษฎา ตรีรุ่งกิจ (อั๋น เจษฎา) และขับร้องโดยนัทบัว ณัฐฐาพร
การพัฒนา

จุดเริ่มต้นในการสร้าง เริ่มต้นมาจากการทำโครงงานจบการศึกษาของนักศึกษา 5 คน จากคณะวิศวกรรมศาสตร์ สาขาคอมพิวเตอร์ จุฬาลงกรณ์มหาวิทยาลัย แล้วนำไปแข่งขันใน Microsoft’s 2016 Imagine Cup (ปี 2559) จนได้รับรางวัลชนะเลิศ จึงเป็นการเริ่มต้นการสร้างเกม ซึ่งใช้เวลาประมาณ 3 ปีในการสร้าง และพัฒนาจนสำเร็จและจัดจำหน่ายในวันที่ 21 พฤษภาคม 2563
การวิจารณ์

เกมได้รับความสนใจในหมู่นักเล่นเกมชาวไทยเป็นอย่างมาก และได้รับผลตอบรับในแง่บวกเป็นอย่างมากเช่นกัน เช่นเดียวกับสำนักวิจารณ์หลายแห่งที่ให้คะแนนในแง่บวกเป็นส่วนมาก
รางวัล

ตัวเกมได้รับรางวัลชนะเลิศในการแข่งขัน Microsoft’s 2016 Imagine Cup (ปี 2559) ตั้งแต่ก่อนที่เกมจะทำการวางจำหน่ายในปี 2563
เนื้อหาเสริม

ในวันที่ 9 ตุลาคม 2563 ทางผู้พัฒนา ได้มีการเพิ่มเนื้อหาเสริมที่มีชื่อว่า TIMELIE: Hell Loop ซึ่งเป็นส่วนเสริมที่เพิ่มด่านใหม่แก่ผู้เล่น จำนวน 30 ด่าน ซึ่งในเนื้อหาเสริมนี้ ไม่มีการเพิ่มเติมในด้านเนื้อเรื่อง เป็นเพียงด่านใหม่ที่เพิ่มมา และจะปลดล็อกให้ผู้ที่เล่นเนื้อหาของภาคหลักจบแล้ว สามารถเข้าไปเล่นได้ โดยความยากของการแก้ปัญหา (puzzle) จะมีความยากกว่าในส่วนของเกมภาคหลักเป็นอย่างมาก โดยตัวเนื้อหาเสริมนี้ ได้ปล่อยมาให้ผู้ที่มีเกมภาคหลักอยู่แล้ว โดยไม่มีค่าใช้จ่ายเพิ่มเติม
ดูเพิ่ม

วิดีโอเกมในประเทศไทย
แหล่งข้อมูลอื่น

เว็บไซต์อย่างเป็นทางการ
ภาพจับหน้าจอจากเกม
ไทยแลนด์ไฟฟ์

ไทยแลนด์ ไฟฟ์ (อังกฤษ: Thailand Five's)  เป็นการแข่งขันฟุตซอล อุ่นเครื่องที่จัดขึ้น ณ ประเทศไทย เพื่อเตรียมความพร้อมก่อนเข้าแข่งขันใน ฟุตซอลชิงแชมป์โลก
การแข่งขัน

| ปี | เจ้าภาพ | ชนะเลิศ | รองชนะเลิศ | อันดับ 3 | อันดับ 4 |
| --- | --- | --- | --- | --- | --- |
| 2003 |  ไทย |  บราซิล |  ญี่ปุ่น |  รัสเซีย |  ไทย |
| 2004 |  ไทย |  อียิปต์ |  ไทย |  อังกฤษ |  |
| 2008 |  ไทย |  อาร์เจนตินา |  ไทย |  ญี่ปุ่น |  ท้าย เซิน นัม |
| 2010 |  ไทย |  อิหร่าน |  อุซเบกิสถาน |  อาร์เจนตินา |  ไทย |
| 2016 |  ไทย |  คาซัคสถาน |  ไทย |  อิหร่าน |  ญี่ปุ่น |
| 2017 |  ไทย |  อาร์เจนตินา |  คาซัคสถาน |  ไทย |  โมซัมบิก |
| 2018 |  ไทย |  ไทย |  อุซเบกิสถาน |  อังกฤษ |  มาเลเซีย |
| 2019 |  ไทย |  ไทย |  เวียดนาม |  กัวเตมาลา |  โอมาน |
| 2020 |  ไทย |  ออลสตาร์บราซิล |  ไทย เอ |  ไทย บี |  ออลสตาร์ไทยลีก |
ความสำเร็จ

| อันดับ | ประเทศ | ชนะเลิศ | รองชนะเลิศ | อันดับที่ 3 | อันดับที่ 4 |
| --- | --- | --- | --- | --- | --- |
| 1 |  อาร์เจนตินา | 2 (2008, 2017) |  | 1 (2010) |  |
| 2 |  ไทย | 2 (2018, 2019) | 3 (2004, 2008, 2016) | 1 (2017) | 2 (2003, 2010) |
| 3 |  คาซัคสถาน | 1 (2016) | 1 (2017) |  |  |
| 4 |  อิหร่าน | 1 (2010) |  | 1 (2016) |  |
| 5 |  บราซิล | 1 (2003) |  |  |  |
| 6 |  อียิปต์ | 1 (2004) |  |  |  |
| 7 |  รัสเซีย |  |  | 1 (2003) |  |
| 8 |  ญี่ปุ่น |  | 1 (2003) | 1 (2008) | 1 (2016) |
| 9 |  เวียดนาม |  | 1 (2019) |  | 1 (2008) |
| 10 |  โมซัมบิก |  |  |  | 1 (2017) |
| 11 |  กัวเตมาลา |  |  | 1 (2019) |  |
| 12 |  โอมาน |  |  |  | 1 (2019) |
ไทยแลนด์ยูธลีก ฤดูกาล 2560

| --- | --- |

ฤดูกาล: 2560
← 2559 2561 → 
ไทยแลนด์ยูธลีก ฤดูกาล 2560 (อังกฤษ: Thailand Youth League 2017) เป็นการแข่งขัน ฟุตบอลลีกเยาวชนแห่งชาติ ครั้งที่สองของประเทศไทย ภายใต้การดูแลของ การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย โดยเป็นหนึ่งในโครงการ "สานฝันฟุตบอลไทยไปฟุตบอลโลก"
ในฤดูกาล 2560 ได้มีการแข่งขันทั้งหมด 4 รุ่น ได้แก่ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันออกเฉียงเหนือ ตอนบน,โซนตะวันออกเฉียงเหนือ ตอนล่าง,โซนตะวันตก,โซนตะวันออก,โซนกลาง,โซนกรุงเทพ-ปริมณฑล, และโซนใต้
ผู้ชนะเลิศรอบลีกโซนฤดูกาล 2560

| โซน | รุ่นอายุไม่เกิน 13 ปี | รุ่นอายุไม่เกิน 15 ปี | รุ่นอายุไม่เกิน 17 ปี | รุ่นอายุไม่เกิน 19 ปี |
| --- | --- | --- | --- | --- |
| ภาคเหนือ | สุโขทัย เอฟซี | เชียงราย ยูไนเต็ด | เชียงใหม่ เอฟซี | นครสวรรค์ เอฟซี |
| ภาคตะวันออกเฉียงเหนือ ตอนบน | หนองบัว พิชญ | หนองบัว พิชญ | ขอนแก่น เอฟซี | สมาคมกีฬาจังหวัดกาฬสินธุ์ |
| ภาคตะวันออกเฉียงเหนือ ตอนล่าง | บุรีรัมย์ ยูไนเต็ด | บุรีรัมย์ ยูไนเต็ด | บุรีรัมย์ ยูไนเต็ด | อุบลราชธานี เอฟซี |
| ภาคตะวันออก | พัทยา ยูไนเต็ด | ชลบุรี เอฟซี | บ้านบึง เอฟซี | ชลบุรี เอฟซี |
กรุงเทพและปริมณฑล: อัสสัมชัญ ยูไนเต็ด
| ภาคกลาง | แบงค็อก ยูไนเต็ด | บางกอกกล๊าส เอฟซี | บางกอกกล๊าส เอฟซี | อยุธยา ยูไนเต็ด |
| ตะวันตก | สุพรรณบุรี เอฟซี | สีหมอก เอฟซี | สุพรรณบุรี เอฟซี | สมุทรสาคร เอฟซี |
| ภาคใต้ | สมาคมกีฬาจังหวัดสงขลา | — | ตรัง เอฟซี | กระบี่ เอฟซี |
ผู้ชนะเลิศรอบแชมเปี้ยนชิพ

| ฤดูกาล | รุ่น | ชนะเลิศ | รองชนะเลิศ |
| --- | --- | --- | --- |
| 2560 | U13 | อัสสัมชัญ ยูไนเต็ด | แบงค็อก ยูไนเต็ด |
| 2560 | U15 | อัสสัมชัญ ยูไนเต็ด | ชลบุรี เอฟซี |
| 2560 | U17 | บางกอกกล๊าส เอฟซี | เชียงใหม่ เอฟซี |
| 2560 | U19 | เอสซีจี เมืองทอง ยูไนเต็ด | ชลบุรี เอฟซี |
ตำแหน่งดาวซัลโวและผู้เล่นทรงคุณค่า

| ฤดูกาล | รุ่น | ผู้เล่นทรงคุณค่า | ผู้ทำประตูสูงสุดรอบแชมป์เปี้ยนชิพ |
| --- | --- | --- | --- |
| 2560 | U13 | ก้องภพ สร้อยรัก | พุฒิพงศ์ ช้างวิเศษ (พัทยา ยูไนเต็ด) |
| 2560 | U15 | วิทู คชวงษ์ | ณัฐวุมิ พิมพวงศ์ (6 ประตู) |
| 2560 | U17 | พงศ์รวิช จันทวงษ์ | กิตติพต แดงอรุณ (6 ประตู) |
| 2560 | U19 | ปรเมศย์ อาจวิไล | สิทธิโชค ภาโส (6 ประตู) |
ไทลาซีน

| ไทลาซีน ช่วงเวลาที่มีชีวิตอยู่: สมัยไพลโอซีน ถึง สมัยโฮโลซีน, 2–0> 0001Ma  PreꞒ Ꞓ O S D C P T J K Pg N  ↓   |
| --- | --- |

ไทลาซีนที่สวนสัตว์วอชิงตัน ดี. ซี. ในปี 1902
สถานะการอนุรักษ์
 สูญพันธุ์  (1936)  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Marsupialia
อันดับ:: Dasyuromorphia
วงศ์:: †Thylacinidae
สกุล:: †Thylacinus
สปีชีส์:: †T.  cynocephalus
ชื่อทวินาม
Thylacinus cynocephalus (Harris, 1808)

ไทลาซีน (อังกฤษ: thylacine; ชื่อวิทยาศาสตร์: Thylacinus cynocephalus; มาจากภาษากรีก แปลว่า "มีหัวเหมือนสุนัขและมีกระเป๋าหน้าท้อง") หรือที่รู้จักกันทั่วไปในชื่อ เสือแทสเมเนีย หรือ หมาป่าแทสมาเนีย (Tasmanian tiger, Tasmanian wolf) เนื่องจากมีลายทางที่หลังคล้ายเสือ และลักษณะคล้ายหมาป่าหรือสุนัข มีฟันแหลมคม และสามารถยืนด้วยสองขาหลังได้เหมือนจิงโจ้  ในอดีตไทลาซีนเคยเป็นสัตว์มีกระเป๋าหน้าท้องประเภทกินเนื้อที่มีขนาดใหญ่ที่สุด มีถิ่นฐานอยู่ในออสเตรเลีย รัฐแทสเมเนีย และนิวกินี
ไทลาซีนสูญพันธุ์ในคริสต์ศตวรรษที่ 20 โดยมีบันทึกไว้ว่า ไทลาซีนตัวสุดท้ายที่สวนสัตว์โฮบาร์ต ชื่อ "เบนจามิน" ได้ตายลงเมื่อวันที่ 7 กันยายน ค.ศ. 1936 เนื่องจากถูกละเลย ขาดการดูแลรักษา และถูกประกาศสถานะสูญพันธุ์โดย IUCN ในปี ค.ศ. 1982 และโดยรัฐบาลท้องถิ่นของรัฐแทสเมเนียในปี ค.ศ. 1986
หลังจากไทลาซีนสูญพันธุ์ มาร์ซูเปียลกินเนื้อที่มีขนาดใหญ่ที่สุด คือ แทสเมเนียนเดวิล  ตั้งแต่ปี ค.ศ. 1999 เป็นต้นมา นักวิทยาศาสตร์ได้จัดตั้งโครงการรวบรวมตัวอย่างทางพันธุกรรมจากไทลาซีนที่ถูกสตัฟไว้ทั่วโลก เพื่อหาหนทางที่จะทำการโคลนนิงไทลาซีนให้กลับมามีชีวิตอีกครั้ง
โดยไทลาซีน เชื่อว่าสูญพันธุ์ไปอย่างแน่นอนจากผืนแผ่นดินใหญ่ของออสเตรเลียราว 3,000 ปีก่อน ก่อนที่ชาวตะวันตกจะมาบุกเบิกดินแดน ก่อนที่จะสูญพันธุ์ต่อมาในพื้นที่ที่เป็นเกาะ โดยสาเหตุของการสูญพันธุ์เดิมเชื่อว่า เกิดจากการล่าของมนุษย์ เนื่องจากเป็นสัตว์ที่คุกคามบรรดาปศุสัตว์ แต่ทว่าข้อมูลล่าสุดของนักวิทยาศาสตร์ จากมหาวิทยาลัยแอดิเลด ที่ได้ทำการศึกษาด้วยวิธีการสกัดดีเอ็นเอจากซากดึกดำบรรพ์ โดยสร้างลำดับ 51 ดีเอ็นเอ พบว่าแท้ที่จริงแล้ว ไทลาซีนอาจแบ่งออกได้เป็นสองชนิดย่อย คือ ชนิดตะวันออก และชนิดตะวันตก ที่พบทางตอนใต้ของออสเตรเลีย ก่อนสิ้นสุดยุคน้ำแข็งเมื่อ 25,000 ปีก่อน เพราะสภาพอากาศที่รุนแรงและภัยแล้งจากภาวะเอลนิโญเมื่อ 4,000 ปีก่อน ที่ส่งผลให้บรรดาสัตว์ต่าง ๆ บนผืนแผ่นดินใหญ่ทยอยกันสูญพันธุ์เมื่อ 3,000 ปีก่อน ซึ่งนี่น่าจะเป็นสาเหตุของการสูญพันธุ์ของไทลาซีนมากกว่าการล่าของชาวท้องถิ่น โรคระบาด หรือการผสมข้ามสายพันธุ์ที่ทำให้ความหลากหลายทางพันธุกรรมสูญเสียไปเสียอีก
ในปลายปี ค.ศ. 2016 ได้มีการเผยแพร่ภาพจากกล้องติดตามสัตว์ป่าของคณะนักวิทยาศาสตร์กลุ่มหนึ่ง ที่ทำการติดตั้งไว้ในพุ่มไม้ในเขตป่าของรัฐวิกตอเรีย ทางตอนใต้ของออสเตรเลีย ปรากฏเห็นภาพของสัตว์ตัวหนึ่งที่มีรูปร่างเหมือนหมาป่าหรือสุนัข แต่มีส่วนหางแข็งตรงเหมือนลักษณะของไทลาซีน จึงอาจยืนยันได้ว่าไทลาซีนยังมิได้สูญพันธุ์ แต่ก็ยังไม่มีข้อมูลเพิ่มเติมมากกว่านี้ แต่ทว่าก็มีพยานพบเห็นอีกหลายราย เช่นที่ ตอนเหนือของรัฐควีนส์แลนด์ แต่ก็ยังไม่สามารถยืนยันได้ว่าคือ ไทลาซีนจริง ๆ  ดังนั้นทางมหาวิทยาลัยเจมส์คุก จึงได้มีโครงการตามหาการมีอยู่จริงของไทลาซีนขึ้น โดยเริ่มตั้งแต่เดือนเมษายน ค.ศ. 2017
แหล่งข้อมูลอื่น

ข้อมูลที่เกี่ยวข้องกับ Thylacinus cynocephalus ที่วิกิสปีชีส์
The Thylacine Museum
Photographs and movies of the Thylacine เก็บถาวร 2008-10-10 ที่ เวย์แบ็กแมชชีน
ไทยน้ำทิพย์

| --- | --- |

ประเภท: อาหารและเครื่องดื่ม
รูปแบบ: บริษัทจำกัด
ก่อตั้ง: พ.ศ. 2502 (65 ปี)
ผู้ก่อตั้ง: ตระกูลสารสิน ตระกูลเคียงศิริ ตระกูลบุญสูง บจก.โคคา-โคลา เอ็กซ์ปอร์ตคอร์ปอเรชั่น
สำนักงานใหญ่: 214 หมู่ 5 ถนนวิภาวดีรังสิต แขวงทุ่งสองห้อง เขตหลักสี่ กรุงเทพมหานคร 10210
พื้นที่ให้บริการ: ประเทศไทย (ยกเว้น 14 จังหวัด ภาคใต้ของไทย)
บุคลากรหลัก: พรวุฒิ สารสิน (ประธานกรรมการ)
เว็บไซต์: http://www.thainamthip.co.th/
บริษัท ไทยน้ำทิพย์ จำกัด (อังกฤษ: ThaiNamthip Company Limited) เป็นบริษัทที่ดำเนินธุรกิจผลิตและจำหน่ายน้ำอัดลม ในชื่อของ โคคา-โคล่า โดยได้รับลิขสิทธิ์มาจาก โคคา-โคลา คัมปะนี (ประเทศสหรัฐอเมริกา) และผลิตภัณฑ์อื่นๆ ที่เกี่ยวข้อง ใน ประเทศไทย (ยกเว้นพื้นที่ 14 จังหวัดภาคใต้ของไทย ที่มีทาง บริษัท หาดทิพย์ จำกัด (มหาชน) เป็นผู้ผลิตและจำหน่าย)